1990 ; 1991 ; 1992 ; 1993 ; 1994 ; 1995 ; 1996 ; 1997 : Skaer (BG). Batisoù un tammig brasoch ha pas ken kozh, ma vez aozet ar skolioù-hañv evel ez eus bet displeget uheloch. Kreskiñ a reas niver ar  stajidi ha war-lerch kamp 1995 (147 den ouzh taol ar sizhun gentañ !) e choulennas ar gumun na vefe ket ouzhpennt 80-90 bep sizhun. Dav da GEAV ober un trede sizhun hag emañ o studiañ ar gudenn. Kelennerion ha monitourion a youl vat a ra war-dro ar stajidi, bugale ha tud deuet dan oad. Ar chentelioù eo an obererezh pennañ en devezh (an diviz nemetañ evit bezañ enskrivet zo bezañ bet heuliet kentelioù brezhoneg e-pad daou vloaz), hogen dudi zo ivez e prantadoù ispisial pe e beilhadegoù : dañset ha kanet e vez,  ha choariet pezhioù-choari. Hag e brezhoneg dreist-holl eo an holl obererezhioù-se, bevet e vez e brezhoneg kement pred eus an devezh (hag eus an nozvezh...). Bep bloaz e talch KEAV da zegemer Kembreiz, hiniennoù, un hanter-dousenn pe un degad a-wechoù. Bez e vez kentelioù kembraeg ivez, pa cheller. Un nebeud tud eus a bep seurt broioù all a vez a-wechoù : Bro-Alaman, Bro-Houngaria, ar Stadoù-Unanet pe Bro-Japan zoken !